
	REPUBLIKA HRVATSKA

	ISTARSKA ŽUPANIJA

	OPĆINA KAŠTELIR-LABINCI
CASTELLIERE-S.DOMENICA

	Općinski načelnik

	52464 Kaštelir, Kaštelir 113
Tel. 052 / 455-113, fax. 052 / 463-152



KLASA: 415-05/26-01/01
URBROJ: 2163-21-02-26-1
Kaštelir, 29. srpnja 2026. godine

Temeljem članka 29. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24), članka 17. Odluke o porezima Općine Kaštelir-Labinci-Castelliere-S. Domenica („Službene novine Općine Kaštelir-Labinci-Castelliere-S. Domenica“ broj 10/2023) i članka 45. Statuta Općine Kaštelir-Labinci-Castelliere-S. Domenica („Službene novine Općine Kaštelir-Labinci-Castelliere-S. Domenica“ broj 02/09, 02/13, 01/21 i 03/22), Općinski načelnik Općine Kaštelir-Labinci-Castelliere-S. Domenica raspisuje:

JAVNI NATJEČAJ
za dodjelu javne površine za postavljanje pokretnih ili montažnih objekata u svrhu obavljanja ugostiteljske djelatnosti
na području Općine Kaštelir-Labinci-Castelliere-S. Domenica


I. PREDMET NATJEČAJA
Na javnom natječaju izlaže se javna površina za postavljanje pokretnog ili montažnog objekta radi obavljanja ugostiteljske djelatnosti, temeljem grafičkom prikaza koji je sastavni dio ovog natječaja, kako slijedi:
	Rbr.
	k.č.
	K.O.
	Opis
	Lokacija
	Zona
	Početna god. naknada (EUR)
	Iznos jamčevine
(EUR)

	1.
	Dio k.č. 3221/2 – oznaka LOKACIJA 1 (grafički prikaz)
	Kaštelir
	javna površina za postavu pokretnog ili montažnog objekta u svrhu obavljanja ugostiteljske djelatnosti
	Kaštelir
	I.
	5.000,00
	500,00

Napomena:
Korisnicima javnih površina na kojem je postavljen pokretni ili montažni objekt radi obavljanja ugostiteljske djelatnosti, a dodatno koristi javnu površinu za ugositetljsku terasu ili drugu namjenu, posebno će se obračunati porez za korištenje javne površine sukladno Odluci o porezima Općine Kaštelir-Labinci-Castelliere-S. Domenica („Službene novine Općine Kaštelir-Labinci-Castelliere-S. Domenica“ broj 10/2023).
Djelatnost pokretnih ili montažnih ugostiteljskih objekata obavlja se tijekom cijele godine.

II. ROK KORIŠTENJA I TROŠKOVI
Javna površina dodjeljuje se na određeno vrijeme od dana donošenja izvršnog rješenja o korištenju javne površine pa najdulje do 31. prosinca 2029. godine.
Istekom roka korištenja, odnosno prestankom važenja rješenja o korištenju iz bilo kojeg pravnog razloga, korisnik je dužan o svom trošku ukloniti montažni object ili pokretnu object s javne površine I lokaciju vratiti u prvobitno stanje u roku od 7 dana od dana isteka ili prestanka važenja rješenja. Sve troškove nabave, postavljanja, održavanja i priključenja objekta na komunalnu i drugu infrastrukturu, kao i troškove ishođenja tipskog projekta te drugih potrebnih akata, u potpunosti snosi korisnik javne površine.
Općina zadržava pravo privremenog ukidanja odobrenja za korištenje javne površine zbog izvođenja infrastrukturnih radova, uređenja lokacije ili drugih radova od javnog interesa, o čemu Općinski načelnik donosi posebnu odluku. 

III. FINANCIJSKE OBVEZE I JAMČEVINA
Za korištenje javne površine plaća se godišnji porez na korištenje javnih površina, koji se utvrđuje poreznim rješenjem Jedinstvenog upravnog odjela Općine. Ponuđeni godišnji iznos poreza ne može biti niži od početnog iznosa iz točke I. ovog natječaja.
Prilikom podnošenja ponude, ponuditelj je dužan uplatiti jamčevinu za ozbiljnost ponude u iznosu od 500,00 EUR (10% početnog iznosa) na račun HR04 23800061859700000 poziv na broj 68-7722 OIB Ponuditelja s naznakom “Jamčevina za natječaj”. 

Odabranom ponuditelju jamčevina se uračunava u iznos poreza. 
Ponuditeljima koji nisu uspjeli u natječaju, jamčevina se vraća na njihov poslovni račun u roku od 8 (osam) dana od dana donošenja Odluke o utvrđivanju najpovoljnijeg ponuditelja. 
Ponuditelj koji odustane od svoje ponude nakon otvaranja ponuda, odnosno koji ne pristupi preuzimanju rješenja o korištenju, gubi pravo na povrat uplaćene jamčevine.

IV. PRAVO SUDJELOVANJA
Pravo podnošenja ponude imaju trgovačka društva, obrti i obiteljska poljoprivredna gospodarstva (OPG) uredno registrirani u Republici Hrvatskoj za obavljanje djelatnosti koja je predmet ponude. Fizičke osobe koje nemaju registriranu djelatnost ne mogu sudjelovati u natječaju. 
Ponuda ponuditelja koji u trenutku podnošenja ponude ima dospjelih, a nepodmirenih dugovanja prema Općini Kaštelir-Labinci-Castelliere-S. Domenica ili prema Poreznoj upravi, smatrat će se nevaljanom i neće se razmatrati.

V. SADRŽAJ PRIJAVE I OBVEZNA DOKUMENTACIJA
Pisana prijava mora sadržavati:
1. Podatke o ponuditelju: Naziv/tvrtku, sjedište, OIB, broj IBAN računa s nazivom banke, te kontakt podatke (telefon, e-mail);
2. Podatke o odgovornoj osobi: Ime i prezime, adresa, OIB;
3. Podatke o ponudi: Oznaku lokacije za koju se podnosi ponuda, točan ponuđeni godišnji iznos poreza u eurima (brojkama i slovima) te detaljan opis planirane ugostiteljske i/ili trgovačke djelatnosti.

Uz prijavu se obvezno prilažu sljedeći dokazi (u izvorniku ili ovjerenoj preslici):
· dokaz o registraciji, u izvorniku ili u ovjerenom presliku, ne stariji od 30 dana od dana objave natječaja; 
· potvrda Jedinstvenog upravnog odjela Općine o nepostojanju duga prema Općini, ne starija od 30 dana od dana objave natječaja;
· potvrda Porezne uprave o nepostojanju duga s osnova poreza i doprinosa, ne starija od 30 dana od dana objave natječaja;
· dokaz o izvršenoj uplati jamčevine (potvrda o provođenju transakcije)
· punomoć osobe ovlaštene za zastupanje (ako natjecatelja zastupa punomoćnik), u izvorniku.

VI. KRITERIJ ZA ODABIR I PRAVNI LIJEK
Kriterij za odabir najpovoljnije ponude je najviši ponuđeni godišnji iznos poreza. 
Ako dva ili više ponuditelja ponude identičan najviši iznos, prednost ima ponuditelj čija je prijava zaprimljena ranije (prema datumu i vremenu na prijemnom štambilju Pisarnice).
Odluku o utvrđivanju najpovoljnijeg ponuditelja donosi Općinski načelnik.
Protiv ove odluke nezadovoljni ponuditelj može podnijeti prigovor Općinskom načelniku u roku od 8 (osam) dana od dana primitka pisane obavijesti o ishodu natječaja. 
Općinski načelnik zadržava pravo poništiti ovaj natječaj u cijelosti ili djelomično prije donošenja konačne odluke o odabiru, bez obveze naknade troškova ponuditeljima i bez obveze obrazlaganja razloga poništenja.

VII. ROK I NAČIN DOSTAVE PONUDA
Prijave se podnose u roku od 8 (osam) dana od dana objave ovog natječaja na oglasnoj ploči i službenoj internetskoj stranici Općine, a najkasnije do 06. kolovoza 2026. godine do 12:00 sati, bez obzira na način dostave.
Prijave se predaju neposredno u Pisarnicu ili šalju preporučenom poštom na adresu: Općina Kaštelir-Labinci-Castelliere-S. Domenica, Jedinstveni upravni odjel, Kaštelir 113, 52464 Kaštelir.
Prijave se predaju u zatvorenoj omotnici uz obveznu naznaku: „Prijava na javni natječaj za dodjelu javne površine za postavljanje pokretnih ili montažnih objekata u svrhu obavljanja ugostiteljske djelatnosti na području Općine Kaštelir-Labinci-Castelliere-S. Domenica -NE OTVARAJ“. 
Na poleđini omotnice moraju biti čitko ispisani naziv i adresa ponuditelja. Nepravodobne, nepotpune i ponude s iznosom nižim od početnog neće se razmatrati.
Svi kandidati podnošenjem ponude daju suglasnost Općini Kaštelir-Labinci-Castelliere-S. Domenica da u njemu navedene podatke objavljuje na svojoj oglasnoj ploči web stranici u svrhu informiranja podnositelja ponude, te u svrhu upoznavanja javnosti o donesenim odlukama radi izvršenja pravnih obveza Općine Kaštelir-Labinci-Castelliere-S. Domenica
Osobni podaci prikupljeni ovim natječajem obrađuju se isključivo u svrhu njegove provedbe, sukladno Općoj uredbi o zaštiti podataka (GDPR). 
Informacije o natječaju mogu se dobiti u Jedinstvenom upravnom odjelu putem telefona 052/455-113 ili e-pošte: pisarna@kastelir-labinci.hr.


OPĆINSKI NAČELNIK
Đulijano Petrović

